Diari Oficial de la Generalitat Valenciana


Sumari del DOGV 3883, del 22-11-2000 (2000/9073)

ACORD de 25 de setembre de 2000, de la Comissió Territorial d'Urbanisme d'Alacant, que fa referència a la modificació puntual núm. 12 de les normes subsidiàries de Monforte del Cid.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3883

Data del DOGV
:   22-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9073


Data del document
:   25-09-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Monforte del Cid
    * pla d'urbanisme

ACORD de 25 de setembre de 2000, de la Comissió Territorial d'Urbanisme d'Alacant, que fa referència a la modificació puntual núm. 12 de les normes subsidiàries de Monforte del Cid. [2000/X9073]
  
Vist l'expedient de referència i d'acord amb els següents antecedents i consideracions:
  
Antecedents de fet
  
Primer
  
L'ajuntament, en la sessió plenària realitzada el 9 de setembre de 2000, va acordar-ne l'exposició pública per mitjà dels anuncis en el Diari Oficial de la Generalitat Valenciana, de 28 de febrer de 2000, i en el diari Información, de 19 de febrer de 2000. No es van presentar al·legacions i va ser aprovat provisionalment el 28 d'abril de 2000.
  
Segon
  
El projecte consta de memòria, plànols d'informació i plànols de la modificació proposada.
  
Tercer
  
L'objecte d'aquesta modificació és rectificar l'entrada del carrer Sant Roc amb el carrer dels Passos, mitjançant la realització d'un xamfrà i la regulació de l'alineació d'aquest últim carrer. Es disminueix l'amplària de l'entrada esmentada ja que s'elimina la reculada que hi ha.
  
Aparentment la superfície que passa de solar a viari és similar a la que passa de viari a solar. Per tant, es pot deduir que la modificació no produeix increment de l'aprofitament lucratiu privat per la qual cosa no són necessàries les mesures compensatòries establertes en l'article 55.3 de la LRAU
  
Consideracions tecnicojurídiques
  
Primera
  
La tramitació ha estat d'acord amb el que estableix l'article 38, per remissió del 55, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
Segona
  
La documentació està completa, als efectes del compliment de l'article 27 de la LRAU.
  
Tercera
  
La sol·licitud plantejada millora l'entramat viari, a més d'igualar l'alineació del carrer per la disminució de l'amplària de l'entrada. La modificació que s'examina comporta la introducció d'alteracions en l'ordenació detallada del sòl urbà. Tal com reiteradament ha establert la jurisprudència, la determinació concreta de la qualificació d'uns terrenys inclosos en sòl urbà o el traçat d'uns vials s'emmarca clarament dins de la discrecionalitat del planejament urbanístic, i en aquests casos l'administració té una àmplia llibertat per a elegir, entre les alternatives possibles, la forma en què el territori ha de quedar ordenat. Així mateix, són les esmentades matèries determinacions urbanístiques que tracen, juntament amb altres, el model físic d'una convivència purament local, sense incidència en interessos supralocals, per la qual cosa, quan es tracte d'aquestes determinacions, aquella discrecionalitat ha de ser realitzada per l'ajuntament, des de la representació que li confereix la legitimitat democràtica.
  
A la vista del que s'ha dit anteriorment, les determinacions que conté el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quarta
  
La Comissió Territorial d'Urbanisme a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Vistos els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Primer
  
Aprovar definitivament la modificació puntual núm. 12 de les normes subsidiàries de Monforte del Cid.
  
Segon
  
Publicar íntegrament aquest acord d'aprovació en el Diari Oficial de la Generalitat Valenciana perquè entre immediatament en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atés que el document no té normes urbanístiques.
  
Contra aquest acord, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes, segons estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Cosa que fem pública perquè en prengueu coneixement i als efectes oportuns.
  
Alacant, 25 de setembre de 2000.- La secretària de la Comissió Territorial d'Urbanisme: Rosario Berjón Ayuso.